Broer Julian moet dalk maar soos Flip maak
Geskryf deur Prof. J.W. (Hoffie) Hofmeyr
Saterdag, 20 Maart 2010 20:00
Wie is Julian Müller?
Die volgende artikel is oorspronklik gepubliseer in BY - 'n bylaag van Beeld, op Saterdag, 20 Maart 2010. Dit is oorgetik deur Henrietta Klaasing.
Die BY – artikels “Was David Bosch reg?“ deur Neels Els (13 Maart 2010) , “Die prentjie in jou kop“ deur Flip Schutte (13 Maart 2010) en “Dít wat ons nie dink” hierdeur Julian Müller (6 Maart 2010) verwys.
Hy was ŉ navolgenswaardige teoloog vanweë sy balans, sy vernuwende respek vir sy eie tradisies en sy haas onkreukbare integriteit.
In die tweede plek staan die artikel van Schutte, ŉ teoloog en voormalige predikant van die Hervormde Kerk oor die "prentjie in jou kop". Hy kom tot die slotsom dat ons miskien maar "nederig en stil moet wees".
Hoewel Schutte waarskynlik geen teoloog van die hoofstroom is nie en wil wees nie en ook nie internasionaal bekend is nie, kom sy artikel waarskynlik wel uit ŉ baie eerlike worsteling.
Hy het byvoorbeeld, terwyl hy homself nie meer binne die NH Kerk tuis gevoel het nie, die moed van sy oortuiging aan die dag gelê om as predikant te bedank. Vir sy eerlikheid en integriteit moet ŉ mens die respek hê.
In die laaste plek staan die artikel van Müller oor “Dit wat ons níe dink nie”.
Hoewel ek as hoofstroommens respek het vir hom en ook teenoor ander aksente verdraagsaam is, staan Müller se teologie sodanig in die gees van die postmodernisme en sy eksesse (panenteïsme, post-teisme, ensovoorts) dat jy wonder of hy nie maar, in sy eie woorde “onherroeplik (moet) aanbeweeg” nie.
En, soos hy self weet, sê Müller se gebegte, in Schutte se woorde, baie van die “eie bagasie wat (hy) maar daagliks met (hom) saamdra.